Nyeste Skilderie af Kiøbenhavn, 1824-03-13
Man erfarer her den fuldkomne rigtige Sammenhæng med den i Dec. 1823 opkomne Koppesmitte i Kjøbenhavn. Smitten var først bleven meddeelt fra en Bryggerkarl, som befængtes ombord paa et fremmed Skib i Havnen, formodentlig fra Hamborg, hvor Kopperne allerede havde grasseret. i adskillige Maaneder, fra Juni f. A. af. Han laae nogle Dage i Byen, indtil et mistænkeligt Huududslet viste sig hos ham, hvorpaa han blev forflyttet til Frederiks Hospital d. 12 Dec., men d. 13de derfra igjen til Almindeligt Hospitalsstakaldte Koppekielderværelse. Paa Frederiks Hospital besøgtes han af mange Studerende, da de virkelige Kopper kun kjendtes af Navn. 12 til 13 Dage derefter blev Volontair ved det almindelige Hospital, Stud. Med. L., angreben af en Sygdom, der i Stadsphysicus Lunds Bekjendtgjørelse kaldtes formildede Kopper. Af ham bleve igjen to andre unge Mennesker, der besøgte ham hjemme i hans Bopæl, smittede af en lignende Sygdom. Ovennævnte Stud. Med. L. havde ikke havt sin Fod paa det almindelige Hospital, men havde, som flere Andre, for hvilke det var vigtigt at udvide deres Kundskaber, besøgt Patienten paa Frederiks Hospital. Paa det almindelige Hospital blev Qvarantainen med Bryggerkarlen holdt saa strængt, som Localet tillod, uden dog at udelukke Lægevidenskabens Dyrkere. Af denne Patient bleve af de paa Hospitalet liggende syge Børn, der nyligen vare indpodede med Vaccinen, som ikke havde slaaet an, fire smittede med virkelige Smaakopper, sandsynligviis ved en liden Hund, der havde sneget sig ind i Qvarantainen, og som tilhørte en Pige hos Hospitalets Portner. Endeligen blev denne Pige ogsaa angreben af Smaakopperne. Saavel Bryggerkar len, som de 5 anførte Jndivider have ikke gjennemgaaet Vaccinen. Pigen havde dybe Ar paa Brystet, og hendes Moder forsikkrede, at hun havde havt Børnekopperne, hvorfor Vaccinationen ikke var bleven foretaget. Af disse 5 Koppe patienter, hvoraf ingen havde været vaccineret, døde een, nemlig det lille Barn paa 1 1/2 Aar, der var svageligt, og hvis Kopper vare sammenløbne. To Pigebørn fra samme Værelse, hvor dette Barn havde ligget, bleve angrebne af formeentlige formildede Kopper, men disse vare saa milde, at naar man ikke vidste, at hine Børn havde været i Berørelse med Koppesmitten, vilde man have erklæret samme for Skolkopper. Af de tjenestegjørende Candidater og Volontairer, ved det alm. Hospital blev Candidat N. angre den med Huududslet, der antoges for formildede Børnekopper. Candidat T., Reservecandidat W. og Volontair H. fik alle en Huderuption, der lignede Variceller. 4 af de Studerende, der besøgte baade Frederiks og det almindelige Hospital, skulle ogsaa have gjennemgaaet en lignende let Huudsygdom. Siden den Tid er ingen af Hospitalets Personale bleven smittet. En Commission til at træffe de fornødne Anstalter til den udbrudte Epidemie blev nu nedsat, og de 10 med Børnekopper og formildede Kopper befængte, efter Kgl. Besal., bragte fra det almindelige Hospital i en Barcasse med Telt over til Qvæsthuset paa Christianshavn, hvor man var betænkt paa at indrette 4000 Senge, men heldigviis bleve neppe 20 brugte. De Syges Helbredelse blev overdraget til Hr. Candid. Medicinæ Møhl. Man taler med ham fra Gaarden af, og med Reconvalescenterne i det de gaae til et Vindue. - Saaledes er nu for den videre Udbredelse af Koppesmitten sat de bedste muelige Grændser, og de mange Skolkopper og Huududslet, som i dette milde og fugtige Veir have hersket, længe for den virkelige Koppe patient indtraf, vedblive at vise sig.